CELEX: 62009CA0111
Language: sk
Date: 2010-05-20 00:00:00
Title: Vec C-111/09: Rozsudok Súdneho dvora (štvrtá komora) z  20. mája 2010 (návrh na začatie prejudiciálneho konania, ktorý podal Okresní soud v Chebu — Česká republika) — Česká podnikatelská pojišťovna a. s., Vienna Insurance Group/Michal Bilas [Nariadenie (ES) č. 44/2001 — Žaloba poistiteľa podaná na súde v mieste jeho sídla, ktorou sa domáha zaplatenia poistného zo strany poistníka s bydliskom v inom členskom štáte — Účasť žalovaného na súde, ktorý začal konanie — Nespochybnenie právomoci a obhajoba vo veci samej — Účasť na konaní zakladajúca právomoc]

3.7.2010   
            
            
               SK
            
            
               Úradný vestník Európskej únie
            
            
               C 179/11
            
         Rozsudok Súdneho dvora (štvrtá komora) z 20. mája 2010 (návrh na začatie prejudiciálneho konania, ktorý podal Okresní soud v Chebu — Česká republika) — Česká podnikatelská pojišťovna a. s., Vienna Insurance Group/Michal Bilas
   (Vec C-111/09) (1)
   
   (Nariadenie (ES) č. 44/2001 - Žaloba poistiteľa podaná na súde v mieste jeho sídla, ktorou sa domáha zaplatenia poistného zo strany poistníka s bydliskom v inom členskom štáte - Účasť žalovaného na súde, ktorý začal konanie - Nespochybnenie právomoci a obhajoba vo veci samej - Účasť na konaní zakladajúca právomoc)
   2010/C 179/17
   Jazyk konania: čeština
   
      Vnútroštátny súd, ktorý podal návrh na začatie prejudiciálneho konania
   
   Okresní soud v Chebu
   
      Účastníci konania pred vnútroštátnym súdom
   
   
      Žalobkyne: Česká podnikatelská pojišťovna a. s., Vienna Insurance Group
   
      Žalovaný: Michal Bilas
   
      Predmet veci
   
   Návrh na začatie prejudiciálneho konania — Okresní soud v Chebu — Výklad článku 13 ods. 1, článkov 24 a 26 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42) — Právomoc vo veciach poistenia — Žaloba na zaplatenie poistnej sumy poistníkom s bydliskom v inom členskom štáte ako je členský štát sídla poistiteľa — Obrana poistníka vo veci samej pred súdom v sídle poistiteľa
   
      Výrok rozsudku
   
   Článok 24 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že súd, ktorý začal konanie bez toho, aby boli pravidlá obsiahnuté v oddiele 3 kapitoly II tohto nariadenia dodržané, musí v prípade, že sa žalovaný zúčastní konania a neuplatní námietku nedostatku právomoci, vyhlásiť, že má právomoc, pretože takáto účasť na konaní predstavuje implicitnú voľbu právomoci.
   
      (1)  Ú. v. EÚ C 141, 20.6.2009.